Tuladhané kaya Prancis, kang katilik saka segi gastro-géografi ana ing laladan kanthi variasi iklim. Ing sisih kidul, laladan Mediterania ngasilaké woh-wohan lan janganan kang kebak rasa lan sedhep. Angin segara kang atis lan sinar srengéngé kang cukup njurung tuwuhing tuwuhan anggur. Déné ing sisih lor ana kerang-kerangan, tiram, remis, lan lobster. Krim, mentega, lan bawang Prancis kang apik diasilaké ing ing suhu kang luwih atis. Panganan wigati tumrap para warga kang bisa disimpen sadawaning mangsa atis bisa ditemoni ing sisih tengah, wétan, lan kidul-wétan nagara mau. Adhedhasar bédaning laladan mau, saben laladan duwé panganan kas kang béda- béda lan unik.